Հայաստանը Եվրատեսիլ 2011 երգի մրցույթում

Հայաստանը մասնակցել է Եվրատեսիլ 2011 երգի մրցույթում, որը կայացել է Դյուսելդորֆում` Գերմանիայում։ Մասնակցի ընտրությունը կայացել էր ներքին ընտրությամբ, որի արդյունքում ընտրվեց Էմմին, իսկ նրա երգը որոշվեց ազգային ընտրությամբ կատարել, որը կազմակերպել է Հայաստանի հանրային հեռուստաընկերությունը։

Ընտրական գործընթաց
2011 թվականի դեկտեմբերի 11-ին Հանրային հեռուստատեսությունը հանդես եկավ մամլո ասուլիսով որի ժամանակ հայտնեց, որ Եվրատեսիլ 2011 երգի մրցույթում կներկայացնի Էմմին։

Հայաստանը ներկայացնող մասնակցի համար գրվել էին երգեր և Հայաստանից և արտասահմանից, որի արդյունքում ժյուրին ընտրեց չորս երգ, իսկ երգի ընտրությունը նշանակվեց փետրվարի 19-ին որը հետաձգվեց և տեղափոխվեց փետրվարի 26-ին, որը հետո նույնպես հետաձգվեց և վերջնական որոշվեց մարտի 5-ին կազմակերպել։ Հաղթող երգը ընտրվում էր հեռուստադիտողի և ժյուրիի ձայների շնորհիվ 50/50 համակարգով։

Ներկայացված չորս երգերի հեղինականերն էին ԴերՀովան, Վահրամ Պետրոսյանը, Apricota-ն և Մարտին Կեսիչը։ Ընտրված երգերը մարտի 2-ից ներկայացվում էին ռադիոյով, ինտերնետով և Հանրային հեռուստատեսությամբ, որպեսզի հեռուստադիտողը կայացնի իր վերջնական որոշումը։

Հեռուստադիտողների և ժյուրիի ձայների արդյունքում հաղթող ճանաչվեց Boom Boom երգը, որի բառերի հեղինակն է Սոսի Խանիկյանը, իսկ երաժշտության հեղինակը` Apricota խումբը։

Եվրատեսիլում 
Էմմին Boom Boom երգով Եվրատեսիլում հանդես եկավ առաջին կիսաեզրափակչի ժամանակ` մայիսի 10-ին 04 համարի ներքո։ Նա զբաղեցրեց 12-րդ հորիզոնականը 54 միավորով, ինչը թույլ չտվեց անցնել եզրափակիչ փուլ, նրանից 1 միավորով առաջ անցավ Շվեյցարիան։

Հայաստանի տված միավորները առաջին կիսաեզրափակչում

Հայաստանի տված միավորները եզրափակչում

Երկրներ Եվրատեսիլ 2011 երգի մրցույթում